Projektas

Lietuvos Respublikos

sveikatos sistemos įstatymo NR. I-1367 63 ir 65 straipsnių pakeitimo

įstatymas

2014 m d. Nr.

Vilnius

1 straipsnis. 63 straipsnio pakeitimas

1. Pakeisti 63 straipsnio 3 punktą ir jį išdėstyti taip:

„3) tvirtina savivaldybės mero ar savivaldybės institucijų sudarytas sveikatinimo veiklos sutartis;“

2. 63 straipsnio 7 punktą pripažinti netekusia galios.

3. Pakeisti 63 straipsnio 10 punktą ir jį išdėstyti taip:

„10) atšaukia prieštaraujančius įstatymams ar savivaldybės tarybos sprendimams savivaldybės mero potvarkius, komitetų, komisijų, bendruomenės sveikatos tarybos, kitų padalinių sprendimus sveikatinimo veiklos klausimais;“

2 straipsnis. 65 straipsnio pakeitimas

Papildyti 65 straipsnį 4 dalimi:

„4. Savivaldybės gydytojas:

1) įgyvendina sveikatos srities įstatymus ir Vyriausybės nutarimus;

2) analizuoja savivaldybės gyventojų sveikatos būklės ir jos rizikos veiksnių rodiklius ir teikia išvadas bei siūlymus savivaldybės administracijos direktoriui, savivaldybės tarybai, gyventojams bei kitoms institucijoms pagal kompetenciją;

3) vykdo kitas savivaldybės gydytojo nuostatuose ir kituose teisės aktuose nustatytas funkcijas.“

3 straipsnis. Įstatymo įsigaliojimas

1. Šis įstatymas, išskyrus šio įstatymo 1 straipsnį, įsigalioja 2014 m. gegužės 1 d.

2. Šio įstatymo 1 straipsnis įsigalioja 2014 m. spalio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas